open-index/open-wikipedia-markdown huggingface dataset:
Murheellisten laulujen maa

**Murheellisten laulujen maa** on suomalaisen Eppu Normaalin vuonna 1982 julkaistu single ja samanniminen kappale. Kappale julkaistiin vuonna 1982 albumilla *[[Tie vie]]*.

Kappale oli yhtyeen ensimmäinen menestyskappale, jota ei voi pitää punkkina tai uutena aaltona vaan se on lähempänä perinteistä suomirockia. Se oli alun perin tarkoitettu suomalaisen alakuloisen iskelmämusiikin parodiaksi. Se nousi singlelistalle sijalle 3 ja jukebox-listalle sijalle 2.

## Kappaleen taustasta
Martti Syrjä kertoi televisio-ohjelmassa *Lähikuvassa: Eppu Normaali* (1983) kappaleen taustasta seuraavaa:

Myöhemmin, vuonna 2017 Syrjä kertoi seuraavaa:

## Suosio äänestyksissä
”Murheellisten laulujen maa” on Eppu Normaalin tunnetuimpia lauluja ja tavallisesti kärkipäässä äänestyksissä, joissa valitaan kaikkien aikojen suomalaista (rock-)kappaletta. Se valittiin esimerkiksi *[[Suosikki]]*-nuortenlehden parhaaksi suomalaiseksi rock-kappaleeksi vuonna 1982. Kappale pärjäsi hyvin myös *[[Helsingin Sanomat|Helsingin Sanomien]]* järjestämässä äänestyksessä, jossa etsittiin Suomen synkintä laulua. Äänestyksen perusteella koottiin albumi *[[Synkkien laulujen maa]]*, jolla kappale on mukana.

## Julkaisut
### Singlet
* 7" single julkaistu 05/1982
* A-puoli: ”Murheellisten laulujen maa”, B-puoli: ”Pink Panther theme” (säv. Henry Mancini)

7"-singleversio julkaistiin myös osana *Singlet 1978–1991* -boksia (2003), joka koostui 20 CD-singlestä.

### Albumeilla
* *[[Tie vie]]* (1982)
* *[[Pop pop pop]]* (kokoelma, 1982)
* *[[Poko-klassikot]]* (mini-LP, 1987)
* *[[Lyömättömät]]* (1989)
* *[[Onko vielä pitkä matka jonnekin?]]* (live, 1994)
* *[[Repullinen hittejä]]* (1996)
* *[[Elävänä stadionilla]]* (DVD, 2005)

### Muiden esittämänä
* J.M.K.E - Albumilla *Jäneste invasioon*(1996)
* Anna Eriksson - *[[Synkkien laulujen maa]]* (2006)
* Paleface - Albumilla *[[Eput rautaa]]* (2014)

## Lähteet
Apertuuri

**Apertuuri** (lat.) aukko, kuvastaa radiotekniikassa antennin kykyä absorboida sähkömagneettista säteilyä ohikulkevasta RF-signaalista.
Atlantic Records

**Atlantic Records** on Ahmet Ertegünin ja Herb Abramsonin vuonna 1947 perustama levy-yhtiö, jonka panos Yhdysvaltain mustien populaarimusiikin esille tuomisessa on ollut merkittävä.

Levymerkki aloitti julkaisemalla jazz-levyjä, mutta laajensi toimintaansa pian kattamaan myös rhythm and bluesiin jo 1949 Stick McGheen levytyksellä *Drinkin' Wine AhmetSpo-Dee-O-Doe*. 1950-luvulla levymerkille levyttivät muun muassa  Ruth Brown, Lavern Baker, Joey Lynn Turner, The Drifters, The Coasters ja Ray Charles sekä jazz-artisteista Charles Mingus ja John Coltrane.  Vuonna 1967 Warner Bros. osti levymerkin, ja sen jälkeisiin Atlantic-artisteihin ovat kuuluneet muun muassa Led Zeppelin, Rush, Bee Gees, Judas Priest, The Trammps ja AC/DC.
Elvin Jones

**Elvin Ray Jones ** (9. syyskuuta 1927 Pontiac, Michigan − 18. toukokuuta 2004 Englewood, New Jersey) oli yhdysvaltalainen jazzrumpali. Jones ryhtyi ammattimuusikoksi 1940-luvulla ja soitti aluksi armeijan orkesterissa ja myöhemmin muun muassa Charlie Parkerin, Miles Davisin ja Wardell Greyn orkestereissa. Vuonna 1955 Jones ei läpäissyt koesoittoa Benny Goodmanin orkesteriin ja hän muutti New Yorkiin, jossa hän liittyi Charles Mingusin orkesteriin ja oli mukana pasunisti J. J. Johnsonin albumin *J is for Jazz* (1956) levytyksessä.

Vuonna 1960 Jones liittyi John Coltranen "klassiseen" kvartettoon ja jatkoi Coltranen yhtyeessä vuoteen 1966 asti, kunnes hän lähti yhtyeestä osittain musiikillisista erimielisyyksistä johtuen. Coltranen orkesterin jälkeen Jones soitti muun muassa Duke Ellingtonin kanssa kunnes perusti oman yhtyeensä *Jazz Machinen*. Life-aikakauslehti nimitti Jonesin *"maailman parhaimmaksi rumpaliksi"*, ja hänen tyylinsä vaikutti moniin nuoriin rock-muusikoihin, muun muassa Jimi Hendrix Experiencen Mitch Mitchellin.

## Levytyksiä
### Yhtyeenjohtajana
*1961 *Together!*
*1961 *Elvin Jones & Company*
*1961 *Elvin!*
*1963 *Illumination* 
*1965 *Dear John C.*
*1967 *Heavy Sounds* 
*1968 *Puttin' It Together*
*1968 *The Ultimate*
*1969 *Polycurrents*
*1970 *Coalition*
*1971 *Genesis*
*1972 *Live At The Light House*
*1973 *At This Point In Time*

### [[Sonny Rollins]]in kanssa
*1957 *Live At The Village Vanguard*
*1966 *East Broadway Rundown*

### [[John Coltrane]]n kanssa
*1960 *[[My Favorite Things (albumi)|My Favorite Things]]*
*1960 *Coltrane Plays the Blues*
*1960 *Coltrane's Sound*
*1961 *Impressions*
*1961 *Olé Coltrane*
*1961 *Africa Brass*
*1961 *Live at the Village Vanguard*
*1962 *Ballads*
*1962 *Coltrane*
*1963 *Live at Birdland*
*1964 *Crescent*
*1964 *[[A Love Supreme]]*
*1965 *The John Coltrane Quartet Plays*
*1965 *Kulu Sé Mama*
*1965 *Meditations*
*1965 *Live in Seattle*
*1965 *Selflessness Featuring My Favorite Things*
*1965 *Om*
*1965 *[[Ascension (Coltranen albumi)|Ascension]]*
*1965 *Sun Ship*
*1965 *First Meditations*

### [[McCoy Tyner]]in kanssa
*1962 *Inception*
*1963 *Today and Tomorrow*
*1964 *Plays Duke Ellington*
*1967 *The Real McCoy*
*1970 *Extensions*
*1975 *Trident*

### [[Wayne Shorter]]in kanssa
*1964 *Night Dreamer*
*1964 *[[JuJu (Wayne Shorter album)|Juju]]*
*1964 *[[Speak No Evil]]*

### [[Freddie Hubbard]]in kanssa
*1962 *Ready for Freddie*
*1966 *Blue Spirits*

### [[Joe Henderson]]in kanssa
*1964 *In 'N Out*
*1964 *Inner Urge*

### [[Grant Green]]in kanssa
*1964 *Matador*
*1964 *Street of Dreams*
*1964 *Solid*
*1964 *Talkin' About!*
*1965 *I Want to Hold Your Hand*

## Aiheesta muualla

* Elvin Jonesin virallinen kotisivusto 
* ''DrummerWorld.com'' - Elvin Jones
Ramones (albumi)

**Ramones** on punk-yhtye Ramonesin ensimmäinen albumi, joka julkaistiin vuonna 1976. Sitä on sanottu kaikkien aikojen ensimmäiseksi varsinaiseksi punk-albumiksi. Albumi sisältää yhtyeen tunnetuimpia kappaleita: ”Blitzkrieg Bop”, ”Judy Is a Punk”, ”I Wanna Be Your Boyfriend”, ”Now I Wanna Sniff Some Glue” ja ”53rd & 3rd”. Tälle levylle päätyneet versiot kappaleista on nauhoitettu helmikuussa 1976. Vuonna 1975 Ramones nauhoitti muutamia demokappaleita. Kuitenkin lähes kaikki kappaleet, joita yhtye esitti livenä, olivat jo valmiita vuoden 1975 aikana. Kappale ”Judy Is a Punk” kertoo fiktiivisistä henkilöistä Jackiestä ja Judysta, jotka ovat kuvitteellisen yhtyeen suuria faneja.

Tommy Ramone kertoo ”Blitzkrieg Bop” -kappaleen kertosäkeen synnystä Jari-Pekka Laitio-Ramonen kolmannessa kirjassa, *Ramones: Soundtrack Of Our Lives*: ”Kertosäe tuli vain mieleeni, kun kävelin ruokakaupasta kotiin. Kertosäe pohjautuu Rufus Thomasin Walking The Dog -kappaleen kohtaan ’High Hose nipped her toes’.”

Albumin julkaisi uudelleen 2001 remasteroituna Rhino Records.

Albumi ylitti kultalevyn rajan (500&nbsp;000 myytyä levyä) Yhdysvalloissa 30. huhtikuuta 2014, 38 vuotta sen ilmestymisen jälkeen.

Vuonna 2012 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Albumin kansikuvan on ottanut Roberta Bayley East 2nd Streetillä New Yorkissa.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 

### Vuonna 2001 julkaistun remasteroidun albumin bonuskappaleet











## Singlet

### USA

* 

### UK

* 
* 

## Muusikot

* Joey Ramone - laulu 
* Johnny Ramone - kitara
* Dee Dee Ramone - basso, taustalaulu (myös laulu kappaleessa ”53rd & 3rd”)
* Tommy Ramone - rummut, tuottaja

## Lähteet
Vilgot Sjöman

**David Harald Vilgot Sjöman** (2. joulukuuta 1924 Tukholma – 9. huhtikuuta 2006 Tukholma) oli ruotsalainen kirjailija ja elokuvaohjaaja.

Sjömanin esikoisteos oli *Lektorn* 1948, josta hän sai Svenska Dagbladetin kirjallisuuspalkinnon samana vuonna. Sjömanin elokuvista erityisesti *491* ja *[[Olen utelias– keltainen|Jag är nyfiken]]* aiheuttivat kohua poliittisen ja seksuaalisten sävyjensä takia 1960-luvulla, mutta toivat myös mainetta kotimaassa ja ulkomailla.

## Teokset
* *Lektorn*, 1948
* *I Hollywood*, 1961
* *L 136: Dagbok med Ingmar Bergman*, 1963
* *Jag var nyfiken - Dagbok med mig själv*, 1967
* *Drömtydaren: Min bok om Olle Hedberg*, 1992
* *Mitt personregister*, 1997

## Elokuvat
* *Älskarinnan* (Rakastajattaren tarina), 1962
* *491*, 1964
* *Syskonbädd 1782* (Siskonpeti 1782), 1966
* *Jag är nyfiken - en film i gult* (Olen utelias – keltainen), 1967
* *Jag är nyfiken - en film i blått* (Olen utelias – sininen), 1968
* *[[Ni ljuger]]*, 1969
* *En handfull kärlek* (Kourallinen rakkautta), 1974
* *[[Tabu (vuoden 1977 elokuva)|Tabu]]*, 1977
* *Fallgropen* (Sudenkuoppa), 1989
* *Alfred*, 1995

## Aiheesta muualla
* Vilgot Sjömanin muistokirjoitus Helsingin Sanomissa
*
Let’s Talk About Love

**Let’s Talk About Love** on ainakin kahden musiikkialbumin nimi:

* *[[Let’s Talk About Love (Modern Talking)|Let’s Talk About Love]]*, Modern Talkingin albumi vuodelta 1985
* *[[Let’s Talk About Love (Céline Dion)|Let’s Talk About Love]]*, Céline Dionin albumi vuodelta 1997.
Johnny Hartman

**John Maurice "Johnny" Hartman**  (23. heinäkuuta 1923 Chicago – 15. syyskuuta 1983) oli yhdysvaltalainen jazzlaulaja, joka parhaiten tunnettiin jazzballadien tulkitsijana. Hartmanin parhaimpana levynä pidetään hänen vuonna 1963 tekemäänsä *John Coltrane and Johnny Hartman* -albumiaan, joka sisältää muun muassa jazzstandardin "Lush Life" ja joka pääsi Grammy Hall of Fameen vuonna 2000.  Hartman on levyttänyt myös Earl Hinesin ja Dizzy Gillespien kanssa sekä lukuisia levyjä omalla nimellään eri levy-yhtiöille.  Hartmanin lauluja on kuultu Clint Eastwoodin elokuvan *[[Hiljaiset sillat]]* soundtrackillä.

## Aiheesta muualla
*NPR:n artikkeli
Marmaranmeri

**Marmaranmeri** (turk. *Marmara Denizi*, ) on kokonaan Turkin alueen sisään jäävä sisämeri, joka yhdistää Mustanmeren ja Egeanmeren. Se erottaa Turkin Euroopan ja Aasian puoleiset osat toisistaan. 

## Maantiede
Dardanellit yhdistävät Marmaranmeren Egeanmereen ja Bosporinsalmi Mustaanmereen. Meren pinta-ala on 11&nbsp;350 neliökilometriä; se on 280&nbsp;km lounaasta koilliseen, ja lähes 80&nbsp;km leveimmältä kohdaltaan.

Meressä sijaitsee monia saariryhmiä. Yksi tunnettu saari on İmralı, jossa PKK:n johtajaa Abdullah Öcalania pidetään vangittuna.

Marmaranmeren pintaveden suolapitoisuus on keskimäärin 22&nbsp;‰, mikä on hieman korkeampi kuin Mustallamerellä, mutta vain noin 2/3 valtamerien suolapitoisuudesta. Pohjan lähellä suolapitoisuus on suurempi,  keskimäärin 38&nbsp;‰, mikä vastaa Välimeren suolapitoisuutta. 

## Nimi
Marmaranmeri on saanut nimensä Marmaran saaren mukaan. Antiikin aikaan sen nimenä oli *Propontis* ("ennen merta"), koska sen kautta kuljettiin Mustallemerelle (*Pontos*).

## Kuvia

Tiedosto:Bosphorus aerial view.jpg|Ilmakuva Bosporinsalmesta, taustalla Istanbul.
Tiedosto:Marmara sea.JPG|Näkymä Marmaranmerelle Istanbulista.
Tiedosto:Yassiada 1.jpg|Yassıadan saari.
Tiedosto:Marmara Sea at Yesilkoy (Resim 093).jpg|Näkymä merelle Yeşilköyn saarelta.
Tiedosto:Kalamış.jpg|Marmaranmerta Kadıköysta nähtynä.


## Lähteet
Feisal

**Feisal** tarkoittaa seuraava arabihallitsijoita:

* Feisal I, Irakin kuningas 
* Feisal II, Irakin kuningas 
* Faisal I, Saudi-Arabian kuningas.
JK Tammeka

**Jalgpalliklubi Tammeka Tartu** on jalkapalloseura Tartosta, Virosta. Seura perustettiin vuonna 1989 ja vuonna 2006 seura yhdistyi toisen tarttolaisseuran JK Maagin kanssa ja muodosti JK Maag Tammekan, joka pelaa Viron pääsarjassa Meistriliigassa. Kaudeksi 2009 fuusioseuran nimi vaihtui takaisin *JK Tammeka Tartuksi*.

## Aiheesta muualla

* Virallinen sivu
Svenska Dagbladetin kirjallisuuspalkinto

**Svenska Dagbladetin kirjallisuuspalkinto** () on ruotsalainen 30&nbsp;000 kruunun suuruinen kirjallisuuspalkinto, jonka Svenska Dagbladet jakaa vuosittain. Palkinto perustettiin vuonna 1944, kun lehti juhlisti 60-vuotista toimintaansa.

## Palkitut
* 1944 Harry Martinson, Lars Ahlin, Elly Jannes, Ole Torvalds
* 1945 Sivar Arnér, Björn-Erik Höijer, Arne Nyman, Marianne Alopaeus, Nils Åke Malmström, Astrid Lindgren, Anna Lisa Lundkvist
* 1946 Stig Dagerman, Tage Aurell, Bengt Anderberg
* 1947 Erik Lindegren, Otto Karl-Oskarsson, Solveig von Schoultz, Hans Bergrahm
* 1948 Stina Aronson, Vilgot Sjöman, Ragnar Bengtsson, Bengt V. Wall, Åke Holmberg
* 1949 Werner Aspenström, Folke Dahlberg, Lars Göransson, Owe Husáhr
* 1950 Gustaf Rune Eriks, Tore Zetterholm, Hans Erik Hjertén, Britt G. Hallqvist
* 1951 Willy Kyrklund, Staffan Larsson, Per Anders Fogelström, Viveca Hollmerus
* 1952 Ulla Isaksson, Bertil Schütt, Ragnar Thoursie, Sandro Key-Åberg, Tove Jansson
* 1953 Sara Lidman, Oscar Parland
* 1954 Lise Drougge, Birger Vikström, Folke Isaksson
* 1955 Elsa Grave, Hans Peterson
* 1956 Walter Ljungquist
* 1957 Birgitta Trotzig, Erland Josephson
* 1958 Lars Gyllensten, Åke Wassing
* 1959 Bengt Söderbergh, Kurt Salomonson
* 1960 Lars Gustafsson
* 1961 Bo Carpelan
* 1962 Gunnar E. Sandgren
* 1963 Per Olof Sundman
* 1964 Peder Sjögren
* 1965 Per Wahlöö
* 1966 P. O. Enquist
* 1967 Sven Lindqvist
* 1968 Stig Claesson
* 1969 Per Gunnar Evander
* 1970 Sven Delblanc
* 1971 Gösta Friberg
* 1972 Rita Tornborg
* 1973 P. C. Jersild
* 1974 Hans Granlid
* 1975 Kjell Espmark
* 1976 Göran Tunström
* 1977 Gerda Antti
* 1978 Tobias Berggren
* 1979 Göran Sonnevi
* 1980 Anna Westberg
* 1981 Heidi von Born
* 1982 Lars Andersson
* 1983 Peeter Puide
* 1984 Sun Axelsson
* 1985 Peter Nilson
* 1986 Christer Eriksson
* 1987 Ernst Brunner
* 1988 Konny Isgren
* 1989 Kristina Lugn
* 1990 Urban Andersson
* 1991 Inger Edelfeldt
* 1992 Sigrid Combüchen
* 1993 Agneta Pleijel
* 1994 Eva Runefelt
* 1995 Gunnar Harding
* 1996 Peter Kihlgård
* 1997 Carola Hansson
* 1998 Ellen Mattson
* 1999 Per Odensten
* 2000 Anne-Marie Berglund
* 2001 Maja Lundgren
* 2002 Stewe Claeson
* 2003 Christine Falkenland
* 2004 Birgitta Lillpers
* 2005 Jesper Svenbro
* 2006 Lars Jakobson
* 2007 Arne Johnsson
* 2008 Li Li
* 2009 Johanna Holmström
* 2010 Peter Törnqvist
* 2011 Mara Lee
* 2012 Johannes Anyuru
* 2013 Lena Andersson
* 2014 Kristina Sandberg
* 2015 Ola Nilsson
* 2016 Lina Wolff
* 2017 Tove Folkesson
* 2018 Linnea Axelsson
* 2019 Amanda Svensson
* 2020 Karin Smirnoff
* 2021 Maxim Grigoriev: *Europa*
* 2022 Sara Gordan: *Natten*
Lähde

## Lähteet
Onas

**Onas** on Porvoossa sijaitseva saari, joka muodostuu Onaslandetista ja Onaksesta. Maantieteellisesti Onas kuului lakkautettuun Porvoon maalaiskuntaan ja tuli liitetyksi sen mukana Porvoon kaupunkiin. 

Onas on kahden perikunnan omistuksessa. Saaren eteläkärjessä on kaksi sarkofagin muotoista kiveä, jotka oli tarkoitus tulla Napoleonin sarkofagiksi. Saaressa on useita venekerhoja, tosin koillispuolella on näitä vähemmän johtuen kivisistä ja karikkoisista rannoista. Kaakkoiskulmassa on kaikkien käytettävissä oleva Uudenmaan virkistysalueyhdistyksen omistama virkistysalue.

## Lähteet
Marika Lindholm

**Marika Irene Lindholm** (omaa sukua **Eklund**, s. 14. huhtikuuta 1948 Hanko) on suomalainen pikajuoksija.

Lindholm, silloin nimellä Eklund, voitti EM-hopeaa 4 × 400 metrin viestissä Roomassa 1974. Vuoden 1971 EM-kisoissa Helsingissä hän sijoittui 400 metrillä kuudenneksi ajallaan 53,35 ja viestissä seitsemänneksi. Samana vuonna hän juoksi ennätyksikseen 200 metrillä SE-ajan 23,5 ja 400 metrillä ensin SE:n 53,0, jota paransi samana vuonna aikaan 52,7 (jolla oli kauden maailmantilaston kahdeksas). Lindholm osallistui 400 metrillä myös olympialaisiin 1972 ja 1976, mutta karsiutui molemmilla kerroilla toisella kierroksella. Hän oli molemmissa olympialaisissa mukana Suomen viestijoukkueessa, joka sijoittui 1972 seitsemänneksi ja 1976 kuudenneksi.

Kalevan kisoissa Lindholm voitti Suomen mestaruuden 200 ja 400 metrillä vuonna 1971. Lisäksi hän saavutti 100 metrillä hopeaa vuonna 1970 ja pronssia 1968 ja 1969, 200 metrillä hopeaa 1970 ja pronssia vuosina 1966, 1968. 1969, 1974 ja 1975, 400 metrillä pronssia 1975 ja 1976. Sisäratojen SM-kisoissa hän saavutti 60 metrillä kultaa 1967 ja 1969 ja hopeaa 1968 ja 1974 sekä 400 metrillä pronssia 1976. Viestijuoksun SM-kisoissa hän saavutti 4 × 100 metrillä kultaa 1968 ja 1971, hopeaa 1966, 1967, 1969, 1970, 1974, 1975 ja pronssia 1976 sekä 4 × 400 metrillä kultaa 1971, 1972 ja 1976, hopeaa 1970, 1974 ja 1975. Seuratasolla Lindholm edusti Hangö Idrottsklubbia.

## Lähteet
* *Kilpakenttien sankarit*, Tammi 1992, s. 105
* 
* http://trackfield.brinkster.net/
* http://www.gbrathletics.com/nc/fin.htm

### Viitteet
Hijaz

**Hijaz** on (, myös Hejaz) on alue Arabian niemimaalla Punaisenmeren vuoristoisella rannikolla nykyisen Saudi-Arabian länsiosassa. Sen väkirikkain kaupunki on Jedda (3,34 miljoonaa vuonna 2010), mutta tunnetumpia ovat islamin pyhät kaupungit Mekka ja Medina. Alueen pinta-ala on noin 390&nbsp;000 neliökilometriä.

Vanha suomalainen kirjoitusasu oli Hidžas (1922, 1932, 1962.) Arabiankielinen nimellä on merkitys ’este, muuri, valli’, ja se on johdos verbistä *hajaza* ’erottaa, tarkoittaa’. Alkuaan sana on tarkoittanut myös rannikkoa myötäilevää vuoristoa, joka vaikeuttaa sisämaahan pääsyä. 

Babylonia miehitti osan Hijazia jo kuudennella vuosisadalla eaa., kun Babylonin kuninkaat pitivät Taymaa kesäpääkaupunkinaan. Myöhemmin Hijazista tuli Nabatean kuningaskunnan (100 eaa–200 jaa.) osa; kuningaskunnan keskus oli Madāʾin Ṣāliḥ. Vuodesta 106 jaa. Nabatean kuningaskunnasta tuli osa Rooman valtakuntaan kuuluvaa Arabian provinssia. Hijaz tuli jälleen Baghdadin alaisuuteen vuoteen 1258 saakka, jolloin Egypti otti vallan. Vuosina 1517–1916 alue kuului osmanien valtakuntaan. Muodollisesti hallinnosta vastasi kuitenkin Mekan šarif 1800-luvun uskonnollisiin kapinoihin asti. Vuoden 1845 jälkeen Hijaz tuli osmanien suoraan alaisuuteen. He rakennuttivat Damaskos–Medina-rautatien yhdistämään sen Syyriaan.

Ensimmäisen maailmansodan aikana 1916 arabikapinan aikana rautatietä tuhottiin. Brittien kanssa yhteistyössä toiminut emiiri Husain ibn Ali julistautui Hijazin kuninkaaksi ja hän hallitsi muutaman vuoden itsenäistä Hijazin kuningaskuntaa. Vuonna 1924 naapurimaa Najdin sulttaani ibn Saud valloitti kuitenkin Hijazin ja julistautui 1926 Hijazin kuninkaaksi. Vuoden 1927 Jeddan sopimuksessa britit tunnustivat saudien suvereniteetin Hijazin ja Najdin alueilla. Ibn Saud yhdisti maansa vuonna 1932 Saudi-Arabian kuningaskunnaksi. 

## Lähteet
Ralph Boston

**Ralph Harold Boston** (9. toukokuuta 1939 Laurel, Mississippi – 30. huhtikuuta 2023) oli yhdysvaltalainen pituushyppääjä ja olympiavoittaja.

Olympialaisissa Boston ylsi mitaleille kolme kertaa. Roomasta 1960 hän voitti kultaa tuloksella 812, Tokiosta 1964 hopeaa tuloksella 803 sekä Méxicosta 1968 pronssia tuloksella 816. Boston voitti Yhdysvaltain kansallisen mestaruuden kuusi kertaa perätysten, vuosina 1961–1966. Pan-Amerikan kisoissa Boston voitti 1963 ja 1967.

Elokuun 12. päivänä 1960 Walnutissa Boston rikkoi legendaarisen Jesse Owensin 25 vuotta voimassa olleen maailmanennätyksen hyppäämällä 821. Boston paransi tai sivusi sen jälkeen ME:tä vielä viisi kertaa, paras tulos Modestossa vuonna 1965 hypätty 835. Hänelle kirjattiin syyskuussa 1964 myötätuulitulos 849 samassa kilpailussa jossa hän hyppäsi maailmanennätyksen 834. Boston lopetti uransa pian Méxicon olympialaisten jälkeen. Näissä kisoissa Bob Beamon vei Bostonilta maailmanennätyksen parantaen sitä yli puoli metriä lukemiin 890.

Ralph Boston syntyi kymmenlapsisen perheen kuopuksena ja aloitti urheiluharrastuksensa lukiossa. Hän oli lahjakas yleisurheilija ja saavutti lupaavia tuloksia muissakin lajeissa. Hän hyppäsi korkeutta 205 ja kolmiloikkaa 15,89 sekä juoksi 110 metrin aidat aikaan 13,7. 

Urheilu-uransa jälkeen Boston siirtyi liike-elämän palvelukseen. Hän toimi muun muassa telekommunikaatioyhtymä Ericssonin johtotehtävissä.

## Ennätyshypyt
* **821** (ME, 1960)
* **824** (ME, 1961)
* **828** (ME, 1961)
* **829** (USA:n ennätys, 1964)
* **831** (jaettu ME, 1964)
* **834** (ME, 1964)
* **835** (ME, 1965)

## Lähteet

## Aiheesta muualla
* The African American Registry  (englanniksi)
* Ralph Bostonin ura  (englanniksi)
* PBS.org / Ralph Bostonin haastattelu (englanniksi)
* Athleticslinks.com / Bostonin haastattelu  (englanniksi)
Ellipsi (kielitiede)

**Ellipsi** ( *elleipsis* 'puuttuminen, pois jättäminen') on sanojen tai lausekkeiden toistamattomuuteen perustuva tekstinrakentamisen keino: peräkkäisissä lauseissa jätetään sanomatta jotakin, mikä on jo aikaisemmin mainittu.

Esimerkiksi:
::Pat halaa Meredithiä, ja Meredith Patia. (so. *Meredith halaa Patia*)
::Tyttö joi mehua ja lähti kouluun. (so. *tyttö lähti kouluun*)

Ellipsiä kutsutaan myös sananheitoksi.

## Kirjallisuutta
*
Norberto Fontana

**Norberto Fontana**, (s. 20. tammikuuta 1975 Arrecifes, Argentiina) on argentiinalainen kilpa-autoilija ja entinen Formula 1 -kuljettaja.

Fontana ajoi neljä F-ykkösten GP:tä Sauber-tallissa 1997, ja sijoittui kahdesti yhdeksänneksi (Britannian ja Saksan GP:ssä) ja kerran 14:nneksi. Yksi kisa päättyi keskeytykseen. Fontana ei saavuttanut MM-pisteitä.

Norberto Fontana aloitti kilpa-autoiluharrastuksen kahdeksanvuotiaana. Vuonna 1989 hän sijoittui toiseksi ja seuraavana vuonna neljänneksi Buenos Airesin karting-sarjassa. Vuonna 1991 hän voitti sarjan, siirtyi Argentiinan Formula Renault -luokkaan 1992 ja Sveitsin Formula Ford -sarjaan 1993. Renaulteissa ei tullut menestystä, mutta Sveitsissä Fontana voitti 1600-sarjan ja sijoittui Euroopan Formula Ford 1800-sarjassa kakkoseksi.

Seuraava etappi oli Saksan Formula 3 -sarja, jossa Fontana kolmella osakilpailuvoitollaan otti kuudennen sijan kaudella 1994. Seuraava vuosi toi 10 osakilpailuvoittoa ja sarjan mestaruuden ennen Ralf Schumacheria, Jarno Trullia ja Alexander Wurzia. Vuonna 1996 Fontana sijoittui Formula Nippon -sarjassa kuudenneksi ja vuonna 1997 kolmanneksi. Hän toimi myös Sauber-tallin testikuljettajana vuonna 1996.

Nämä saavutukset avasivat Fontanalle mahdollisuuden F1-uraan, joka kuitenkin jäi lyhyeksi. Hän ajoi neljä GP:tä Sauberilla tuuraten tallin vakinaista kuljettajaa Gianni Morbidellia, joka toipui törmäyksessä saamistaan vammoista. Sauber-pestin jälkeen Fontana testasi Minardi-autoa kaudella 1999.

Monien muiden entisten F1-kuljettajien tavoin Fontana osallistui Yhdysvaltain Cart-sarjaan vuonna 2000, mutta ilman menestystä. Vuosina 2002 ja 2010 hän voitti Argentiinassa ajetun vakioautosarjan, sijoittui samassa luokassa kolmanneksi 2003 ja viidenneksi 2004. 

Fontanan perheen kotiin murtauduttiin vuonna 1998, jolloin murtovarkaat veivät mukanaan arvo- ja urheilutavaroita, joista vuoden 1996 Arain valmistaman ajokypärän hän sai takaisin paikallisen asukkaan vihjeen perusteella vuonna 2021 (kypärästä oli tosin kadonnut tiimiradiojärjestelmä).

## Lähteet

## Aiheesta muualla
* F1-rejects / Fontana
Esteban Tuero

**Esteban Tuero**, (s. 22. toukokuuta 1978 Buenos Aires, Argentiina) on argentiinalainen kilpa-autoilija.

Uransa alussa Tuero ajoi monta vuotta kartingia ennen kuin siirtyi pieniin formulaluokkiin 1990-luvun alkupuolella. 1990-luvun puolivälissä Tuero siirtyi Eurooppaan kilpailemaan: vuosina 1995–1996 hän ajoi Italian Formula 3 -sarjassa ja saavutti ensimmäisellä kaudellaan yhden palkintosijan. Hän ajoi kerran myös ensimmäisenä ruutulipulle, mutta sääntöjenvastaisen polttoaineen myötä voitto mitätöitiin. 1996 hän ajoi myös kansainvälisessä Formula 3000 -luokassa. Tuero kilpaili vuonna 1997 japanilaisessa Formula Nippon -sarjassa, joka oli käytännössä Japanin kansallinen F3000-luokka.

Kaudeksi 1998 Tuero siirtyi Formula 1 -sarjaan ajamaan häntäpään tallia, Minardia. Tallikaverinaan hänellä oli japanilainen Shinji Nakano. Tuerolla oli aluksi vaikeuksia saada ajamiseen tarvittava superlisenssi, mutta lopulta FIA myönsi sen hänelle. Tuero oli kauden alkaessa vasta 19-vuotias, ja hänestä tuli kolmanneksi nuorin F1-kuljettaja ikinä, Mike Thackwellin ja Ricardo Rodríguezin jälkeen. Tuero sijoittui parhaimmillaan kahdeksanneksi, San Marinon GP:ssä, mutta siitä ei tuon aikaisen pistelaskujärjestelmän mukaan saanut MM-pisteitä. Tueron paras aika-ajosijoitus 17:s. Tuero loukkasi niskansa Japanin GP:ssä törmäyksessä Toranosuke Takagin Tyrrell-auton kanssa. Tuerolla oli sopimus Minardin kanssa vielä kaudeksi 2000 asti, mutta hän lopetti sopimuksen ja mainitsi syyksi "peruuttamattomat henkilökohtaiset asiat".

Lyhyen F1-uran jälkeen Tuero siirtyi kotimaahansa Argentiinan ajamaan vakioautoja TC 2000 -sarjaan. Sarjassa hän ajoi vuodet 1999–2007. Hän saavutti kaksi voittoa. Kaudella 2008 Tuero ajoi FIA GT Championship  -urheiluautosarjassa Escuderia ACA Argentina -tallissa. Tämän jälkeen hän on ajanut kotimaansa Turismo Nacional Argentina Clase 3 luokassa sijoittuen kahdesti toiseksi ja voittaen mestaruuden vuonna 2008.

## Formula 1 -tulokset

## Lähteet

## Aiheesta muualla
*Esteban Tuero ChicaneF1.com-sivustolla
Najd

**Najd** tai **Nejd** () on Arabian niemimaan historiallinen alue Saudi-Arabian keskiosassa. Najd on pääosin kivistä aavikkotasankoa, joka viettää itäänpäin länsiosan Hijazvuorilta.  Se rajoittuu hiekka-aavikkoon kolmessa ilmansuunnassa: pohjoisessa Nafudiin, idässä pitkään Dahnan käytävään (Al-Dahnāʾ), ja etelässä suureen Rub al Khaliin. Korkeus merenpinnasta vaihtelee 762 ja 1&nbsp;525 metrin välillä.

Itäosassa Jabal Tuwayqin (vuoren) lähistöllä ja Al-ʿAramah tasangolla on keidasasutuksia, muualla alue on harvakseen asuttua. Keidasalueista  mainittakoon Al-Kharj, Al-Maḥmal, Al-Sudayr, Al-Washm, Al-ʿĀriḍ, Al-Qaṣīm ja Jabal Shammar.

Kuiva alue oli jakautunut poliittisesti kilpailevien heimojen kesken 1700-luvun puoliväliin saakka, jolloin siitä tuli wahhabiitien kannattajien keskus. Oppineen Muḥammad ibn ʿAbd al-Wahhābin ja Āl Saʿūdin suvun johdolla Najd yhdistettiin ja Mekka liitettiin alueeseen vuonna 1803. Osmanit vastustivat tätä laajenemispolitiikkaa, ja valtasivat maakuntakeskus Al-Dirʿiyyan. Saudin suku sai alueen nopeasti takaisin hallintaansa. Vuonna 1824 Najdin pääkaupungiksi tuli Riad, minkä jälkeen dynastia on hallinnut aluetta lukuun ottamatta lyhyttä jaksoa 1900-luvun taitteessa, jolloin Rashīd-dynastia piti valtaa. Abdul Aziz ibn Abdul Rahman ibn Saudin johdolla wahhabiitit ottivat alueen uudelleen haltuunsa. Vuonna 1921 alueelle perustettiin Nejdin sulttaanikunta. Vuonna  1932 Ibn Saud julisti Saudi-Arabian perustetuksi, jolloin Najdin keskuksesta Riadista tuli koko kuningaskunnan pääkaupunki.

## Lähteet
Jane Leeves

**Jane Elizabeth Leeves** (s. 18. huhtikuuta 1961 Ilford, Iso-Britannia) on englantilainen televisio- ja elokuvanäyttelijä. Parhaiten hänet tunnetaan roolistaan Daphne Moonina televisiosarjassa *[[Frasier]]*.

Leeves työskenteli mallina ennen näyttelijänuralle ryhtymistään. Hän esiintyi *[[Monty Python: Elämän tarkoitus]]* -elokuvassa sekä Benny Hillin show'ssa. Vuosina 1986–1988 hän esiintyi television komediasarjassa *[[Throb]]*.

Lopullisen läpimurtonsa näyttelijänä Leeves teki Yhdysvalloissa, missä hän esiintyi *[[Murphy Brown]]* -komediasarjassa ja *[[Seinfeld]]issä*. Frasierissa hän aloitti vuonna 1993. Sarjan myötä hänestä tuli Hollywoodin parhaiten palkattu brittinäyttelijä. Hän sai myös roolistaan Emmy-ehdokkuuden.

## Lähteet

## Aiheesta muualla
* 
*
Ricardo Zunino

**Ricardo Zunino** (s. 13. huhtikuuta 1949 Argentiina) on argentiinalainen entinen kilpa-autoilija ja Formula 1 -kuljettaja.

Formula ykkösissä Zunino ajoi yhteensä 10 GP:tä Brabham- ja Tyrrell -talleissa vuosina 1979–1981. Parhaimmillaan hän sijoittui kaksi kertaa seitsemänneksi ja kerran kahdeksanneksi. Näistä sijoituksista ei tuonaikaisen pistelaskujärjestelmän mukaan saanut MM-pisteitä.

Zunino aloitti kilpa-autoilun kotimaansa Argentiinan urheiluautoluokissa 25-vuotiaana. Hän voitti kansallisen mestaruuden ja siirtyi Euroopan Formula 2 -sarjaan 1977. Zunino pääsi 1979 testaamaan Brabhamin F1-autoa ja sai kilpakuljettajan paikan, kun Niki Lauda Montrealin GP:n jälkeen yllättäen päätti lähteä tallista. Zuninon näytöt kahdessa seuraavassa kisassa olivat niin lupaavat, että Brabham päätti palkata hänet kaudeksi 1980. Jo ennen kauden puoliväliä hän joutui kuitenkin antamaan tilaa Hector Rebaquelle.

Vuonna 1981 Ken Tyrrell etsi talliinsa toista kuljettajaa Eddie Cheeverin pariksi ja päätti kokeilla Zuninoa. Tämän otteet eivät kuitenkaan vakuuttaneet, ja Tyrrell palkkasi Michele Alboreton. Zunino kokeili vielä onneaan Ensign-tallissa, jonka autot kuitenkin olivat täysin kilpailukyvyttömiä.

Ricardo Zunino palasi kotimaahansa ja ryhtyi liikemieheksi. Hän on menestynyt hotellinsa johtajana huomattavasti paremmin kuin formulakuskina.

## Lähteet

*

### Viitteet

## Aiheesta muualla
* GrandPrix.com / Zunino
Blended-viski

**Blended-viskiksi** tai **sekoiteviskiksi** kutsutaan viskiä, joka on usean eri tislaamon viskien sekoite. Sekoiteviskiin voidaan käyttää sekä mallasviskiä että jyväviskiä. Lisäksi voidaan käyttää myös maissiviskiä.

Sekoiteviskeistä yritetään sekoittaa mahdollisimman tasapainoisen makuisia. Ne ovatkin yleensä yksinkertaisempia kuin moniulotteiset mallasviskit, tosin usein myös niitä halvempia. Sekoiteviskejä tehdään ympäri maailmaa, ja ne kattavatkin yli 90&nbsp;% koko maailman viskintuotannosta. Tunnetuimmat sekoiteviskit tulevat kuitenkin Skotlannista.

Tunnettuja sekoiteviskejä ovat muun muassa Cutty Sark, Johnnie Walker, Ballantine’s, Chivas Regal, The Famous Grouse, Hankey Bannister Skotlannista sekä Jameson, Paddy ja Powers Irlannista.
Puistolan Urheilijat

**Puistolan Urheilijat** eli **PuiU** on vuonna 1929 perustettu pohjoishelsinkiläinen urheiluseura, jolla on omat jaostonsa jalkapallossa, sulkapallossa, kunto- ja terveysliikunnassa ja tenniksessä. 

Seuran tarkoitus perustamisesta lähtien on ollut tarjota liikuntaa alueen asukkaille ikään tai kuntotasoon katsomatta.

## Sulkapallojaosto
Seura tarjoaa sulkapallovalmennusta kaiken ikäisille. PuiU-Sulkiksen päätoimipaikkana on Puistolan tennis- ja sulkapallohalli.

## Jalkapallojaosto
Vuoden 2006 tammikuun lisenssipelaajalistauksen mukaan PuiU:lla oli yli 700 jalkapalloilijaa. Nuoren Suomen Sinettiseura Seurassa on lähes saman verran tyttöjä kuin poikia.

PuiU:n miesten edustusjoukkue nousi kaudelle 2025 takaisin Kakkoseen ja onnistui säilyttämään sarjapaikkansa seuraavalle kaudelle, sijoittuen ylemmässä loppusarjassa neljännelle sijalle.. Naisten vuonna 2024 uudelleen perustettu edustusjoukkue jatkoi kaudella 2025 Naisten Nelosessa. Edellinen Naisten edustusjoukkue pelasi 2000-luvun lopulla jopa Naisten Liigaa noustuaan sinne 2006. PuiU/Akatemia pelaa kaudella 2025 Miesten Kutosta. 

Tunnetuin PuiU:n kasvatti on alle 21-vuotiaiden maajoukkueessakin pelannut, Petri Oravainen, joka teki paluun PuiU:n riveihin. Tunnetuin naisjalkapalloilija on juniorivuotensa (yli 10 vuotta) PuiU:ssa pelannut naisten maajoukkuepelaaja Minna Mustonen. Myös tyttöjen maajoukkueissa on esiintynyt useita PuiU:ssa harrastamisen aloittaneita. 

Puistolan Urheilijoiden kotikenttä sijaitsee Puistolan Liikuntapuistossa. Alueella on niin nurmi- kuin tekonurmikenttäkin.

## Kunto- ja terveysliikunta
Puistolan Urheilijat ry järjestää ympäri vuoden kuntoliikuntaa kaiken ikäisille.

## Tennisjaosto
Tennisjaoston tehtävänä on luoda seuran ja erikoisesti jaoston jäsenille mahdollisuus tenniksen valmennukseen, harjoitteluun, harraste- ja kilpapelaamiseen sekä mukavaan yhdessäoloon yhteisen harrastuksen parissa. Jaosto toimii yhteistyössä Puistolan Tennis- ja palloiluhalli Oy:n kanssa.

## Lähteet

## Aiheesta muualla
*PuiU:n virallinen kotisivu
Aleksandr Rumjantsev

**Aleksandr Jurjevitš Rumjantsev** () (s. 26. heinäkuuta 1945 Kuška, Turkmenistanin sosialistinen neuvostotasavalta) on venäläinen fyysikko ja diplomaatti, entinen Venäjän Suomen-suurlähettiläs.

Rumjantsevin erikoisala on kokeellinen kiinteän olomuodon fysiikka. Hän valmistui vuonna 1969 ja työskenteli pitkään Kurtšatovin atomienergiainstituutissa, jonka johtajaksi hän eteni 1994. Hänestä tuli Venäjän tiedeakatemian kirjeenvaihtajajäsen vuonna 1997 ja akateemikko eli täysjäsen 2000. Vuosina 2001–2004 Rumjantsev oli Venäjän atomienergiaministeri ja sen jälkeen ministeriön tehtäviä jatkaneen Rosatomin johtaja 2004–2005.

Venäjän Suomen suurlähettiläs Rumjantsev oli 2006–2017.

## Lähteet

## Aiheesta muualla
*Rumjantsevin profiili Venäjän tiedeakatemian sivulla 
*Suurlähettiläs Aleksander Rumjantsevin haastattelu uusisuomi.fi:ssä , 11.10.2007
Kai Hietarinta

**Kai Harri Hietarinta** (s. 25. marraskuuta 1932 Helsinki) on suomalainen jääkiekkovaikuttaja ja entinen Neste Oy:n varatoimitusjohtaja.

Hietarinta valmistui ylioppilaaksi 1950, diplomiekonomiksi 1958 Ruotsalaisesta Kauppakorkeakoulusta ja diplomi-insinööriksi 1959 Teknillisestä Korkeakoulusta. Hän toimi Neste Oy:n eri tehtävissä vuodesta 1960 alkaen. Lisäksi hän on ollut hallituksen ja hallintoneuvoston jäsenenä useissa yrityksissä.

Hietarinta on toiminut pitkään jääkiekon edustustehtävässä Suomessa ja maailmalla. Hän oli Suomen Jääkiekkoliiton puheenjohtaja vuodet 1984–1997. Suomen Jääkiekkosäätiön jäsen hän on ollut vuodesta 1995 ja puheenjohtaja vuodesta 1997 lähtien. Lisäksi hän oli vuosina 1984–1993 Suomen Olympiakomitean hallituksessa. Kansainvälisen Jääkiekkoliiton hallituksen jäsen Hietarinta oli vuodet 1990–1998. Hän on toiminut myös liiton rahastonhoitajana.

Vuonna 1993 Kai Hietarinta sai pääkonsulin arvonimen. Vuonna 1998 Hietarinta valittiin johtajana Suomen Jääkiekkoleijonaksi numero 117. Hietarinta valittiin tammikuussa 2025 myös IIHF:n Hall of Famen jäseneksi.

## Lähteet
*
*Hietarinnan tiedot Jääkiekkomuseon sivulla
*Suomen Olympiakomitean hallitukset (pdf) 
### Viitteet
Sahel (Burkina Faso)

**Sahel** on hallinnollinen alue () Burkina Fason pohjoisosassa. Sen pinta-ala on 36&nbsp;166 neliökilometriä. Alueella on 968&nbsp;442 asukasta (vuonna 2006, väestönlaskenta).

## Maantiede ja ilmasto
Sahelin alue muodostaa 13,2 % Burkina Fason pinta-alasta. Se rajoittuu etelässä Estin, Centre-Nordin ja Nordin alueisiin, pohjoisessa Maliin  ja koillisessa Nigeriin.

Alueen pinnanmuodostusta leimaavat dyynit, laaksot ja mäet. Jokia ovat Béli, Gorouol, Feildégassé eli Goudébo, Sirba, Yali ja Faga. Kasvillisuus on etupäässä aroa ja savannia. Hyötykaivannaisiin kuuluvat kulta, rauta, mangaani ja kalkkikivi.

Seutu kuuluu Sahelin ja Sudanin ilmastovyöhykkeisiin. Vuotuinen sademäärää on 400–600 millimetriä. Sadekausi jatkuu vaihtelevasti kesä-heinäkuusta syys-lokakuuhun. Kuiva kausi kestää yhdeksästä kymmeneen kuukautta. Lämpötila vaihtelee kymmenen ja yli 43 asteen välillä.

## Hallinnollinen jako ja väestö
Vuonna 2001 perustettuun alueeseen kuuluu neljä provinssia: Séno, Soum, Oudalan ja Yagha. Ne käsittävät yhteensä 26 departementtia, neljä kaupunki- ja 22 maalaiskuntaa ja 556 kylää. Hallinnollinen keskus on Dori.

Alueella asuu 6,9 % Burkina Fason väestöstä. Asukastiheys 26,8 henkeä neliökilometrillä on maan alhaisin. Asukkaista 44 % on fulbeja, 10,6 % kurumboja, 10,3 % songhaita, 10,1 % gurmia, 10,1 % moseja ja 7,1 % tuaregeja. Yleisimmät kielet ovat fulani (56,1 %), tamašek (13,3 %) ja moore (12,7 %). Vallitseva uskonto on islam (96,4 %). Lisäksi on animisteja (1,7 %), katolisia (0,7 %) ja protestantteja (0,5 %).

## Talous
Seudun pääelinkeinot ovat karjanhoito ja maanviljely. Kotieläimiä ovat naudat, lampaat, vuohet, kamelit, hevoset, aasit, siat ja siipikarja. Tärkeimmät viljelyskasvit ovat hirssi, durra, maissi, riisi ja vihannekset. Myytäväksi kasvatetaan vähän seesamia ja maapähkinää. Lisäksi hyödynnetään metsiä sekä harjoitetaan metsästystä, käsityöammatteja ja kaupankäyntiä. Teollisuutta alueella ei ole juuri lainkaan. Kultaa kaivetaan perinteisin menetelmin. Matkailu on vähäistä.

## Lähteet
* 
* 

### Viitteet
Rune Holmén

**Lars-Erik Rune Holmén** (s. 5. elokuuta 1945 Föglö) on entinen suomalainen kestävyysjuoksija ja nykyinen kestävyysjuoksuvalmentaja. Hän edusti urallaan IF Ålandia ja HIFK:ta.

Holménin juoksu-uran paras vuosi oli 1971, jolloin hän voitti 5&nbsp;000 metrin juoksun Suomen mestaruuden ennätysajallaan 13.43,6. Helsingin EM-kilpailuissa hän selvisi finaaliin, jossa sijoittui kahdenneksitoista ajalla 13.46,6.

Holménin aviopuoliso Nina Holmén on Rooman EM-kisojen 3&nbsp;000 metrin juoksun kultamitalisti ja heidän poikansa Janne Holmén on vuoden 2002 EM-kisojen maratonjuoksun voittaja. Rune Holmén toimi Janne Holménin valmentajana. Vuonna 1976 Nina ja Rune Holmén muuttivat Ahvenanmaalle. Seuraavana vuonna syntyi poika Janne ja kolme vuotta myöhemmin poika Fredrik.

## Ennätykset
*800 m (ulkorata): **1.53,1h**  1966
*1500 m (ulkorata): **3.46,9h** Kauniainen (kansallinen kilpailu) 11. heinäkuuta 1971
*1 maili (ulkorata): **4.04,8h** Helsinki (kansallinen kilpailu) 24. elokuuta 1970
*2 000 m (ulkorata): **5.14,3h** Goos Bay, Oregon, Yhdysvallat 9. toukokuuta 1975
*3 000 m (ulkorata): **7.56,0h** Imatra (kansallinen kilpailu) 26. heinäkuuta 1971
*3 000 m (sisärata): **7.59,8h** Tukholma, Ruotsi (kansainvälinen kilpailu) 28. helmikuuta 1971
*5 000 m (ulkorata): **13.43,6h** Oulu (SM-kisat) 24. heinäkuuta 1971
*10 000 m (ulkorata): **28.48,18** Lontoo, Yhdistynyt kuningaskunta (maaottelu) 26. syyskuuta 1974
*Maraton: **2.35.45** Maarianhamina (kansainvälinen kilpailu) 3. marraskuuta 1985

h = käsiajanotolla saatu tulos, ei suoraan vertailukelpoinen.

## Lähteet

*
* *Kilpakenttien sankarit*, Tammi 1992, s. 100
Leonidas I

**Leonidas I** (, kuoli 480 eaa.) oli Spartan kuningas, joka taisteli Thermopylain taistelussa. Hänen isänsä oli kuningas Anaksandridas II, ja hänestä itsestään tuli kuningas noin vuonna 488 eaa. velipuolensa Kleomenes I:n jälkeen. Leonidas meni naimisiin velipuolensa tyttären Gorgon kanssa.

Kun Persian kuningas Kserkses I hyökkäsi Kreikkaan, Leonidas lähti 300 parhaan soturinsa kanssa puolustamaan Thermopylain solaa, jossa hänen joukkoonsa liittyi 7&nbsp;000 liittolaista. Historioitsija Herodotos kertoo, kuinka Leonidas ja hänen joukkonsa taistelivat viimeiseen mieheen.

Gorgo kysyi Plutarkhoksen mukaan Leonidaalta, kuinka hän voisi auttaa tätä tämän lähtiessä viimeiseen taisteluunsa, mihin Leonidas vastasi ”Nai hyvä mies, tee hyviä lapsia ja elä hyvä elämä.”

Leonidas kaatui Thermopylaissa taistelussa Kserkseen armeijan osastoa vastaan, jonka kreikkalainen petturi Efialtes oli johdattanut salaisen solan läpi spartalaisjoukkojen selustaan. Spartalaiset hakivat kuninkaansa ruumiin ja suojelivat sitä, kunnes viimeinenkin heistä oli kaatunut. Tällöin Herodotoksen mukaan Kserkses, hänelle erikoisella tavalla, antoi katkaista Leonidaan kaulan ja ristiinnaulita ruumiin.

40 vuotta myöhemmin Sparta sai kuninkaansa ruumiin takaisin persialaisilta, jolloin Leonidas voitiin haudata täydellisin hautausmenoin. Leonidaan ja hänen miestensä muistoksi pystytettiin muistokivi, jossa lukee *Vieras, Spartaan vie tämä viesti / tässä uinumme käskyä noudattaen / Lakedaimonin lain*. Myöhemmin pystytettiin Leonidaan muistoksi moderni Leonidaan monumentti, jossa lukee Leonidaan aseiden luovuttamista vaatineille persialaisille huutama vastaus *Tulkaa hakemaan*. Nykyisessä Spártin kaupungissa eräät rauniot tunnetaan ”Leonidaan hautana”.

## Kulttuuriviittaukset
Thermopylain taistelusta kertovaan sarjakuvaan *[[300 (sarjakuva)|300]]* perustuva samanniminen elokuva sai ensi-iltansa vuonna 2007, ja siinä Leonidas I on sarjakuvan tavoin päähahmo. Häntä esittää Gerard Butler.

## Lähteet

h
Leonidas

**Leonidas** () voi viitata seuraaviin:

## Antiikin ajan henkilöitä
* Leonidas I, Spartan kuningas (noin 488 eaa.–480 eaa.) ja Thermopylain taistelun sankari.
* Leonidas II, Spartan kuningas (254 eaa.–235 eaa.)
* Leonidas Rhodoslainen, antiikin kreikkalainen juoksija
* Leonidas Taraslainen, kreikkalainen runoilija

## Nykyajan ja lähimenneisyyden henkilöitä
### Leonidas sukunimenä
* Georgina Leonidas (s. 1990), brittiläinen näyttelijä
* Toto Leonidas (s. 1960), filippiiniläissyntyinen yhdysvaltalainen pokeriammattilainen

### Leonidas etunimenä
* Leonídas Kavákos (s. 1967), kreikkalainen viulisti
* Leonidas Medina (1854–1953), kolumbialainen katolinen arkkipiispa
* Leonídas Pelekanákis (1962–2021), kreikkalainen purjehtija
* Leonidas Polk (1806–1884), Etelävaltioiden kenraali Yhdysvaltain sisällissodassa
* Leonídas Pýrgos (s. 1871), kreikkalainen miekkailija ja olympiavoittaja
* Leônidas, Leônidas da Silva (1913–2004), brasilialainen jalkapalloilija
* Leonidas Stergiou (s. 2002), sveitsiläinen jalkapalloilija

## Muita merkityksiä
* 2782 Leonidas, päävyöhykkeen asterodi
* Leonidas, tunnettu konvehtivalmistaja
Stefan Ishizaki

**Stefan Ishizaki** (s. 15. toukokuuta 1982 Tukholma, Ruotsi) on ruotsalainen jalkapalloilija, joka edustaa Allsvenskanissa pelaavaa Elfsborgin joukkuetta. 180 senttimetriä pitkän Ishizakin pelipaikka on keskikenttäpelaaja.

Juniorivuosinaan Ishizaki pelasi Djurgårdenissa ja Rågsvedissä, mutta ammattilaisuransa hän aloitti AIK:n riveissä, jossa hän pelasi vuosina 1999–2004. Vuonna 2004 hän teki lyhyen visiitin Italiaan, Genoan joukkueeseen, mutta palasi pian Pohjoismaihin, tällä kertaa Norjan Vålerengaan. Ishizaki voitti seurassa Norjan-mestaruuden, mutta siirtyi silti takaisin Ruotsiin, Elfsborgiin, vuonna 2006.

Ishizaki on pelannut Ruotsin paidassa 11 A-maaottelua.

Ishizakin isä on kotoisin Japanista.

## Lähteet

## Aiheesta muualla
*Ishizaki Weltfussball-tietokannassa
Aulis Virtanen

**Aulis Joel Virtanen** (27. elokuuta 1926 Turku &ndash; 16. heinäkuuta 2006 Turku) oli suomalainen urheilutoimittaja ja -selostaja.

Virtanen aloitti toimittajauransa 1945 Turun Sanomissa jääkiekkotoimittajana. Hän oli toimessa viisi vuotta. Vuonna 1960 Virtanen siirtyi radio- ja televisioselostajaksi. Hän tuli tunnetuksi 1970-luvulla Englannin liigan jalkapallo-otteluiden selostajana. Virtanen teki pitkän elämäntyön mainostoimistoalalla.

Virtanen toimi vuosikymmenien ajan kuuluttajana aina kauteen 2005–2006 saakka Turun Palloseuran kotiotteluissa. Hänet valittiin Suomen Jääkiekkoleijonaksi #118.

Virtanen kuoli 79-vuotiaana vaikeaan sairauteen heinäkuussa 2006.

## Lähteet
*
*Virtasen tiedot Jääkiekkomuseon sivulla
Mona-Lisa Pursiainen

**Eivor Mona-Lisa Pursiainen** (o.s. **Strandvall**, 21. kesäkuuta 1951 Kruunupyy – 7. elokuuta 2000) oli suomalainen pikajuoksija, joka hallitsi yhdessä Riitta Salinin ja Pirjo Häggmanin kanssa pikajuoksumatkoja Suomessa 1960-luvun puolivälistä 1970-luvun jälkipuoliskolle.

Pursiaisen uran huippuvuosi oli 1973, jolloin hän voitti Moskovan kesäuniversiadeissa mestaruuden 100 metrin ja 200 metrin juoksuissa. Hänen 200 metrin voittotuloksensa 22,39 sekuntia on edelleen voimassa oleva Suomen ennätys. Rooman EM-kisoissa 1974 Pursiainen voitti hopeaa 4 × 400 metrin viestissä ja pronssia 200 metrin juoksussa (aika 23,17). Sadalla metrillä hän oli kuudes ajalla 11,42. Hän osallistui myös Ateenan EM-kisoihin 1969, Helsingin EM-kisoihin 1971 ja Münchenin olympialaisiin 1972, mutta ei selviytynyt näissä henkilökohtaisilla matkoilla loppukilpailuun. 4 × 400 metrin viestissä Pursiainen oli 1969 EM-kisoissa kahdeksas, 1971 EM-kisoissa seitsemäs, 1972 olympialaisissa seitsemäs ja Montrealin olympialaisissa 1976 kuudes.

Kalevan kisoissa Pursiainen voitti peräti 14 SM-kultaa: yhdeksän 100 metrillä (1967–1970, 1973–1977), neljä 200 metrillä (1967–1970) ja yhden 400 metrillä (1970). Lisäksi hän voitti viestijuoksuissa yhteensä 12 kultamitalia. Hän kilpaili Suomi–Ruotsi-maaottelussa 100 metrillä 13 peräkkäisenä vuotena 1966–1978. Hän teki yhteensä 21 Suomen ennätystä 100–400 metrin matkoilla.

Pursiainen valittiin Vuoden urheilijaksi Suomessa vuonna 1973 ensimmäisenä nimityksen saaneena naisurheilijana. Seuratasolla Pursiainen edusti Gamlakarleby Idrottsföreningia. 

Münchenin olympialaisten jälkeen Pursiainen avioitui 110 metrin aitajuoksun maaottelumiehen Pauli Pursiaisen kanssa. 

Mona-Lisa Pursiainen kuoli 7. elokuuta 2000. Hän sairastui rintasyöpään kymmenen vuotta aikaisemmin, josta se oli lopulta levinnyt luustoon. Hänet on haudattu Kauniaisten hautausmaalle.

## Ennätykset

200 metrin tulos on edelleen voimassa olevan naisten Suomen ennätys. Vuosina 1972–1973 Pursiainen piti hallussaan 100, 200 ja 400 metrin juoksujen Suomen ennätyksiä.

## Lähteet
* *Kilpakenttien sankarit*, Tammi 1992, s. 104–105
* 
* http://trackfield.brinkster.net/
* http://www.gbrathletics.com/nc/fin.htm
* 

### Viitteet

## Aiheesta muualla
* Mona-Lisa Pursiaisen muistokirjoitus Helsingin Sanomissa
Moninon ilmailumuseo

**[[Venäjän federaatio]]n ilmavoimien keskusmuseo** sijaitsee Moninossa, minkä vuoksi se tunnetaan myös nimellä **Moninon ilmailumuseo**. Sen kokoelmat sisältävät neuvostoliittolaisia ja venäläisiä sotilaslentokoneita.

Museo sijaitsee 40&nbsp;km:n päässä Moskovasta entisellä Moninon lentokentällä, joka oli toiminnassa vuosina 1932-1956. Museo perustettiin vuonna 1958 ja avattiin vuonna 1960. Pitkään näyttely ei ollut julkinen ainakaan ulkomaalaisille. Siellä oli esillä mm. eri suunnittelutoimistojen (OKB) salaisia prototyyppejä. Vuonna 2001 se tuli täysin julkiseksi. Venäjän lentokoneteollisuus tukee museon toimintaa.

Museossa on esillä venäläisen ilmailun kehityskaari. Kokoelmissa on noin 150 lentokonetta ja helikopteria.

Museon välittömässä läheisyydessä on Venäjän Ilmavoimien sotilasakatemia J. A. Gagarin.

Ulkomaalaisilta vierailijoilta vaaditaan etukäteen ilmoittautuminen (passitiedot).

## Aiheesta muualla

*Museon venäjänkielinen kotisivu
* http://home.wanadoo.nl/marcel32/monino1/index.html  
* http://aeroweb.lucia.it/~agretch/Monino/MoninoImages.html 
* http://www.samolet.co.uk/monino.html
Eddie Fenech Adami

**Edward "Eddie" Fenech Adami** (s. 7. helmikuuta 1934, Birkirkara) on maltalainen poliitikko. Hän toimi maansa presidenttinä 2004-2009 ja pääministerinä vuosina 1987–1996 ja uudelleen 1998–2004. 

4. huhtikuuta 2004 hänet valittiin maan seitsemänneksi presidentiksi. Hänen edeltäjänsä oli Guido de Marco.

Fenech Adami liittyi 1960-luvun alussa Maltan nationalistipuolueeseen ja vuonna 1969 hänet valittiin parlamenttiin. Hän on naimisissa ja hänellä on viisi lasta.

## Lähteet
Cascades

**Cascades** on hallintoalue Burkina Fason lounaisosassa. Sen pääkaupunki on Banfora. Alueella on vuoden 2006 väestönlaskennan mukaan 531&nbsp;808 asukasta. Pinta-ala on 18&nbsp;424 neliökilometriä.

## Maantiede, ilmasto ja luonto
Vuonna 2011 perustettu alue käsittää 6,7 % Burkina Fason pinta-alasta. Se rajoittuu pohjoisessa Hauts-Bassinsin ja idässä Sud-Ouestin alueisiin, etelässä Norsunluurannikkoon ja lännessä Maliin.

Maisemaa leimaavat tasangot ja keskimäärin 450 metriä korkeat ylängöt. Alueella sijaitsee maan korkein kohta Ténakourou (747 metriä merenpinnasta). Vesistöjä ovat Comoé ja sen sivujoet, joista tärkein on Léraba.

Ilmasto on sudanilaistyyppinen. Sadekausi kestää huhtikuusta lokakuuhun. Lämpötilat vaihtelevat 17 ja 36 asteen välillä.

Kasvillisuus on korkean sademäärän ansiosta hyvin monipuolinen. Se käsittää puu- ja metsäsavannia, korkeaa avointa metsää, galleriametsiä ja ruohikkoa. Tärkeimmät metsäalueet ovat Dioufoula ja Dida. Eläimistöön kuuluvat norsut, virtahevot, puhvelit, pahkasiat, leijonat, leopardit, hyeenat, paviaanit, krokotiilit, varaanit, pytonkäärmeet, kilpikonnat ja monet lintulajit.

## Hallinnollinen jako ja asutus
Alueeseen kuuluu kaksi provinssia, 17 departementtia, kolme kaupunkikuntaa, 14 maalaiskuntaa ja 275 kylää. Provinssit ovat Comoé ja Léraba ja kaupunkikunnat Banfora, Niangoloko ja Sindou.

Alueella asuu 3,8 % Burkina Fason väestöstä. Kaupunkiväestön osuus on 19,3 %.

Asukkaat ovat etupäässä djulia, moseja, senufoja, gouineja, fulbeja, karaboroja, komonoja, turkia ja toussianeja. Puhutuimmat kielet ovat djula (18,4 %), moore (16,4 %), senufo (14,9 %), cerma (10,5 %) ja fulani (5,7 %). Djulaa tai bambaraa puhutaan varsinkin kaupungeissa (46,6 %). Muslimeja on 76,6 %, animisteja 14,2 %, katolisia 6,7 % ja protestantteja 1,3 %.

## Liikenne ja talous
Alueen läpi kulkee Abidjanin ja Niameyn välinen maantie ja Abidjanin–Nigerin rautatie. Banforasta on 85 kilometriä Bobo-Dioulassoon ja 450 kilometriä maan pääkaupunkiin Ouagadougouun.

Väestöstä 80 % harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit. Alueella on myös elintarvike- ja kemian teollisuutta. Banfora on tärkeä rajakaupan keskus.

Cascades on Burkina Fason tärkein matkailukohde. Sen nähtävyyksiä ovat Banforan, Karfiguélan ja Toumyn vesiputoukset sekä Fabédougoun ja Sindoun kalliot.

## Lähteet
* 

### Viitteet
Josef L. Meyer

**Josef Lambert Meyer** (15. kesäkuuta 1846 Papenburg - 30. maaliskuuta 1920 Papenburg) oli saksalainen laivanvarustaja ja Meyer Werft -telakan omistaja. Hänen vanhempansa olivat Franz Wilhelm Meyer (1804-1876) ja Johanna Meyer, o.s. Breymann (1810-1897).

Nuorena Meyer toimi puusepänkisällinä opissa isänsä vuonna 1795 perustamalla telakalla. Vuonna 1866 hän matkusti Yhdysvaltoihin oppimaan lisää laivanvarustuksesta. Vuodesta 1870 hän työskenteli insinöörinä toisessa laivanvarustamossa, kunnes palasi isänsä yhtiöön 1872. Palatessaan Meyer uudisti yhtiön ja rupesi rakentamaan teräslaivoja puisten sijaan. Yhtiö kasvoi Meyerin aikana ja hänen kuollessaan 1920 yhtiö oli rakentanut 320 laivaa.